ར་བསྟོད་པ། སྐྱབས་གནས་ཀུན་འདུས་མ་དང་། བྱམས་
ཆེན་མ་རེས་མོས། མཇུག་ཏུ་བསྟན་འབར་མ་དང་། ཆོས་རྒྱལ་མ་ཉིན་དང་པོ་
དང་ཆོས་གཞུང་ལ་དབྱངས་འཐེན་ནས་གང་རྒྱས་སུ་གསུངས་ནས་གྲོལ། དེ་ནས་
འཛིན་གྲྭ་རང་རང་གི་གོ་སར་ཟླ་བོ་བྱེད།
དམ་བཅའ་ཚུགས་ཚུལ་དགེ་བསྐོས་
ཀྱིས་ཁུར་བླངས་བྱས་ཏེ་བབ་བསྟུན་གྱི་དགོང་རེར་དམ་བཅའ་ནང་འཛུགས
དང་། ཟླ་བོ་རྒྱུན་རིང་བྱེད་པ་འཛིན་གྲྭ་གོང་འོག་བསྲེ་བ། གོང་ནས་མར་དམ་
བཅའ་གཏོང་བ། འོག་ནས་ཡར་དམ་བཅའ་གཏོང་བ་སོགས་རེས་མོས་བྱས་ཏེ།
རྩོད་པ་འཕེལ་བའི་ཐབས་སུ་གང་འགྱུར་བྱེད།
འཛིན་གྲྭ་མང་མང་གྲོལ་ནས་
མཇུག་ཏུ་རྩོད་པའི་ཆེད་ཡུན་རིང་སྡོད་མཁན་རྣམས་ཀྱིས་ཐལ་སྐད་གཏོང་། གུང་
ཚི ག ས ་ ཆོ ས ་ གྲྭ ར ་ད གོ ས ་ད བང་གིས་རྩི་བཞག་མེད་ཚེ་རྒྱ ན ་འཇུག་འདོན་པ།
དབྱངས་ཆགས་དང་དམ་བཅའ་འཛུགས་པ། ཟླ་བོ་ཡུན་རིང་བྱེད་པ་རྣམས་དགེ་
བསྐོས་ཡར་བཞེངས་ནས་སྙན་གསན་ཕབས་ཏེ་གང་མོས་ལྟར་བྱ། རྡོ་གཅལ་སྐུ་
རིམ་ལ། སྐྱབས་འགྲོ་རྒྱས་པ། དམིགས་བརྩེ་མ་ཚར་གསུམ། ཚེ་རབས་ཀུན་ཏུ་ཞེས་
སོགས་དབྱངས་འཐེན། སྒྲོལ་མ་ཚར་གསུམ་སྒྲོལ་བསྟོད་དང་བཅས་པ། ཤེར་སྙིང་
ཚར་བཅུ་བཟློག་བཅས། བགེགས་རིགས་སྟོང་ཕྲག་བརྒྱད་ཅུ་ཞི་བ་དང་ཞེས་
སོགས་དང་། རྗེ་བཙུན་བླ་མ་ཞེས་སོགས་དབྱངས་འཐེན། ལེགས་བྲིས་མ། བསྟན་
འབར་མ། བདག་གཞན་མར་དབྱངས་འཐེན་ཞིང་དཔལ་ལྡན་ཡོངས་
ས་རྫོགས་མ་
དང་མཁའ་མཉམ་མ་གཉིས་རེས་མོས་བྱ་ཞིང༌། གཞན་ཡང་མཁན་པོ་ནས། ས་
པཎ་གྱིས། བློ་ལྡན་རྣམས་ལ་ཟབ་རྒྱས་ཆེ། །བློ་ཆུང་བཟུང་བདེ་གོ་སླ་བ། །ཕྱིས་
262

དགའ་ལྡན་ཆོས་གླིང་གི་བཅའ་ཡིག་བླང་དོར་ཀུན་གསལ་ཞེས་བྱ་བ་བཞུགས།
ནས་ཚིག་དོན་འབྲེལ་ཆགས་པ། །དོན་ཕྲ་འགལ་འབྲེལ་དཔྱད་ཅིང་འཆད། །ཅེས་
པའི་དོན་ལྟར་དཔྱིད་ཆོས་གཉིས་པ་ནས་སྟོན་ཆོས་ཆེན་མོའི་བར་ལམ་རིམ་ཆེན་་་
མོའི་བཤད་པ། ས་དཀར་ལྔ་མཆོད་གཉིས་ལ་སྲོད་ཆོས་གོང་མ། མཛོད་འདུལ་
པས་སྤྱིར་བསྟན་དང་དུས་ཚིགས་རེས་མོས།
དབུ་མ་པ་རྣམས་ལ་ཚད་འགོག་
དང་། དུས་གསུམ་རྣམ་བཞག་རེས་མོས། ཕར་ཕྱིན་པ་རྣམས་ལ་ཕར་ཕྱིན་སྐབས་
གསུམ་པ་ལྔ་པ། བརྒྱད་པ་གསུམ་རེས་མོས། འོག་མ་རྣམས་ལ་དུས་གསུམ་རྣམ་
བཞག་ནས་བསྡུས་ཆེན་གྲུབ་མཐའ་བསྡུས་པ་རྣམས་གཏོང་། རྩི་བཞག་དང་བགྲོ་
གླེང་གི་རྒྱུགས་སོགས་བབ་བསྟུན་གྱིས་ཡང་ཡང་ལེན། གཞུང་གསར་ཚུགས་ཀྱི་ཚེ་
རྒྱན་འཇུག་གི་རྒྱུགས་དབུ་ཆོས་གཉིས་ཀྱིས་ལེན། གསར་རྒྱུགས་ཆོས་
$ས་ཐོག་གང་
ཡིན་གྱི་སྟེང་དུ་བཞག་པ་ཆོས་ཐོག་ཕྱི་མའི་སྐབས་ལེན་ཐུབ་པ་བྱས་ནས་འཕྲོར་་་་་
ལྟར་ཆགས་སུ་འཇོག་ཅིང་ལེན་དགོས། ཟླ་བ་རེའི་ཚེས་བཅུའི་འཇིགས་བྱེད་ཀྱི་
བདག་འཇུག ཉེར་དགུའི་བསྐང་གསོ་རྣམས་ཆགས་མེད་ཚུལ་མཐུན་བྱེད་དགོས།
དགོངས་པ་ཡུལ་དུས་གཉིས་ཀར་རིང་ཐུང་སོགས་ཀྱི་ཚེ་ཁ་འཕང་དང་། གཡོ་
ཞུས་མེད་པར་དྲང་བོར་ཞུས་ཚེ་དགོས་བབ་དང་བསྟུན་པའི་གནང་བཀག་ཧ་
ཅང་དོམ་ན་གནས་སྐབས་ཐུགས་སུན་པ་དང་། ཕུགས་སུ་གྲྭ་རྒྱུན་གསར་ཞུགས་
ལ་གནོད་པས་དགོངས་པའི་གནང་བཀག་དམ་ལྷོད་རན་པ་ཞིག་གོང་མ་གོང་་་་་
མས་གནང་དགོས། བླ་མ་དགེ་བསྐོས་ཀྱིས་ཟླ་ཆོས་རེ་ལ་ཚོགས་གཏམ་གསུམ་རེ།
བར་ཆོས་རེ་ལ་ཚོགས་གཏམ་གཉིས་རེ་ཞིབ་རྒྱས་དང༌། དམིགས་བསལ་འགྲིག་
འགལ་ལ་དམིགས་ཕུག་པའི་ཚོགས་གཏམ་གཏོང༌། དབྱར་ཆོས་དང་པོའི་སྐབས་
སུ་རྩོད་པ་འཕེལ་ཆེད་དུ་འཛིན་གྲྭ་གཏུག་སྲོལ་ཡོད་པ་སྐབས་སུ་བབ་པ་གང་
ཡིན་གྱི་ཁུར་བཞེས་ཏེ། བསྟན་པའི་དམིགས་རྐྱེན་ལ་འགྲོ་བ་བྱེད། རིགས་གྲྭའི་
ཚོགས་ལངས་དཔྱིད་ཆོས་སྐབས་སུ་འཇོག་ཅིང་ཚོགས་ལངས་པ་རྣམས་ཀྱིས་ཀྱང་
263

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
སླ་ཆོས་སུ་མ་སོང་བར་སྐབས་སུ་གང་བབ་ཀྱི་ཐལ་འཕྲེང་ཟུར་བཀོལ་སོགས་
གཞུང་ཚན་གང་བབ་ལ་འཛིན་སྐྱོར། དོགས་དཔྱོད། དཔེ་ཁྲིད། དམ་བཅའ་
འཛུགས་པ་སོགས་ཁུར་དུ་མ་སོང་བར་བདར་ཤ་ཆོད་པར་བྱས་ཏེ་མཁས་པ་མགུ་
བ་ཞིག་བྱེད། རིགས་གྲྭའི་གཏོར་ཆེན་གྱི་སྐབས་སྡེ་འདིར་བསྟེན་པའི་ཆོས་སྲུང་
རྣམས་དང་ཁྱད་པར་ཡི་དམ་དང་མགོན་པོའི་གཏོར་མ་སོགས་ཕྱག་ལེན་ལྟར་
རང་བཟོ་སོགས་དོར་ཏེ་ཚུལ་བཞིན་བྱ་ཞིང་།
གཏོར་ཆོག་ཡོངས་རྫོགས་ཀྱི་
དབྱངས་གང་ཚུགས་ཞིབ་འཐེན་དང་། རྔ་རོལ་སོགས་ཆད་ལྷག་མེད་པར་བྱེད་
དགོས། མཁན་པོ་ནས་ཀྱང་ཐུགས་ཡངས་སུ་མ་སོང་བར་དམིགས་བསལ་བྱུང་ན་
མ་གཏོགས་རྩི་བཞག་མ་ཆགས་པ་མཛད་དགོས། ཆོས་མཚམས་སུ་སྐྱོར་སྦྱོང་གི་
སྐོར་ཡང་དགེ་བསྐོས་ཀྱིས་བྱེད་ཅིང༌། ཞག་ལྔ་ཐོག་ནས་སྐྱོར་དཔོན་སོ་སོའི་ཉེ་
སྐོར་དུ་འཛིན་གྲྭ་སོ་སོའི་དམ་བཅའ་འཛུགས་པའི་དོ་དམ་སྐྱོར་དཔོན་སོ་སོས་་་་་་
བྱེད། མི་ཉན་མཁན་ཡོད་ཚེ་དགེ་བསྐོས་ལ་བརྡ་སྦྱོར། དགེ་བསྐོས་ཀྱིས་རྩར་
གཅོད་བྱེད། རྒྱུན་དུ་བགྲེས་གཞོན་ཀུན་གྱིས་དགེ་ཚུལ་གྱིས་རྩ་བཞི་ཡན་ལག་དྲུག་
བསྲུང་བ་ལས་ཕྱེ་བའི་བསླབ་བྱ་སོ་དྲུག་སོགས་དང༌། དགེ་སློང་གིས་ལྟུང་བ་སྡེ་
ལྔ་ལས་དབྱེ་བའི་ཉིས་བརྒྱ་ང་གསུམ་སོགས་དང༌། གཞན་ཡང་བྱང་སྡོམ་ལྡན་
པས་རྩ་ལྟུང་བཅོ་བརྒྱད་ཉེས་བྱས་ཞེ་དྲུག་དང་། སྔགས་སྡོམ་ལྡན་པས་རྩ་ལྟུང་
བཅུ་བཞི་སྦོམ་པོ་བརྒྱད་དམ་བཅུ་སོགས་སྟོན་པའི་གཞུང་ཉུང་ངུ་རེ་བློར་བཟུང་་
སྟེ་ཉིན་རེར་བསྔོ་བགྲང་བྱས་ཏེ་ཉེས་ལྟུང་འགོག་པའི་ཐབས་ལ་རྒྱུན་དུ་འབད་་་
དགོས་ཤིང་། བླ་མ་དགེ་བསྐོས་ལས་སྣའི་རིགས་ཐམས་ཅད་ཀྱིས་རང་རང་ལ་
བབས་པའི་སྒྲིག་ལམ་ཁུར་ལེན་གྱི་སྒོ་ནས་དགོན་པའི་སྐུ་གསུང་ཐུགས་རྟེན་
མཆོད་རྫས་ཡོ་བྱད་སོགས་རྟེན་བརྟེན་པའི་དོ་དམ་དང་། ཆོས་ཐོག དུས་བཟང་།
དབྱར་གནས། ལྔ་མཆོད། སྨོན་ལམ། མ་ཎི་སོགས་ཀྱི་རང་རང་གི་དུས་མ་འཛུལ་
264

དགའ་ལྡན་ཆོས་གླིང་གི་བཅའ་ཡིག་བླང་དོར་ཀུན་གསལ་ཞེས་བྱ་བ་བཞུགས།
ཞིང་ཞན་ལྷོད་མེད་པའི་ལྟ་རྟོག་དང་། གཞན་ཡང་གར་འཆམ་སེར་སྦྲེངས་སོགས་
ཀྱི་སྐབས་ཀྱི་དབྱངས་རྔ་རོལ། དུང་ཆེན། རྐང་གླིང༌། རྒྱ་གླིང་། ཚོགས་དུང་།
འཆམ་སྟབས་རྣམས་དུས་དུས་སུ་གཤར་སྦྱངས་བྱས་ཏེ་ལྟ་རྟོག་ཞིབ་འཇུག་བྱ་་་་་
ཞིང་། དགུ་གཏོར། ལྕགས་མཁར། གུར་གྱི་མགོན་པོའི་སྒོས་དམར་ཆེན་གཏོར་
བཟློག གཙང་མདོས། མགོན་པོའི་གློ་བུར་ལས་བཅོལ་སོགས་སྐུ་རིམ་ཞབས་
བརྟན་གང་བཙུགས་པའི་ཆོ་ག་དབྱངས་རོལ་ལག་ལེན་ཐམས་ཅད་ལ་བཀོད་་་་་་་
ཁྱབ་བགྱིས་ཡོད་པ་ལས་ནམ་ཡང་མི་འདའ་བར་ཚུལ་བཞིན་དུ་བྱེད་དགོས། ཆོས་
མཚམས་སྐབས་སུ་ཤག་སོ་སོར་ཐོས་བསམ་བྱེད་པ་ལས་ཉིན་ཁ་སོགས་སུ་
འཚོགས་ནས་རྩེ་བ། ཤགས་རྒྱག་པ། ཤག་རེ་ལ་འདུས་ནས་དོན་མེད་ཀྱི་ལོང་
གཏམ་སྨྲ་བ་དང་། ཅ་ཅོའི་སྒྲ་སྒྲོག་པར་མི་བྱ། ཆོས་གྲྭ་དང་། གླིང་ཁྲོད་དུ་ཆས་ཀ་
སྟོར་བ་རྙེད་ན་དགེ་བསྐོས་ལ་སྤྲད། ཀུན་གྱིས་མཐོང་བར་སྟོན་དགོས། མ་སྤྲད་
པར་ངོས་ཟིན་ཚེ་བརྐུས་པ་ལྟར་བྱེད། དགོངས་པ་ཚུལ་མཐུན་མ་ཞུས་པར་གླིང་
གསེབ་ཏུ་བུད་མེད་གནས་མཇལ་བ། རྙེད་བཀུར་ཞུ་བ། ཆོས་ཉན་སོགས་ཆོས་
ལྡན་གྱི་བྱ་བའམ་ནད་པ་ལྟ་བུ་དམིགས་གསལ་ཅན་མ་གཏོགས་རང་འདོད་ཀྱིས་་
ཞག་སྡོད་སོགས་བྱེད་མི་ཉན་ཅིང་དགོངས་པ་ཞུས་ནས་ཡོང་བ་རྣམས་ཀྱང་ཉེ་དུ་
མིན་པ་དང་། ཁྲིམས་གྲོགས་མེད་པར་སྐྱེས་པ་གཞན་མེད་པ་དང་ལྷན་ཅིག་
གནས་མི་ཆོག ནང་མཆོད་ལྟ་བུ་མ་གཏོགས་སྐོར་ལམ་ནང་དུ་ཆང་རེག་གི་དྲིས་
བགོས་པའི་སྣོད་ཙམ་ཡང་ཡོད་མི་ཆོག ཐ་མ་ཁ་ཟེར་བ་དེ་ཆང་དང་ཉེས་པ་འདྲ་
བར་གསུངས་ཀྱང་ལོག་སྨོན་གྱི་རྒྱུ་ལས་བྱུང་བས་དགག་བྱ་ཤིན་ཏུ་ཆེ་སྟབས་ལྷག་
ཏུ་གྲྭ་ཚང་གི་གྲྭ་བར་གཏོགས་ཚད་ཀྱིས་དགང་ས་ཙམ་ཡང་མྱང་མི་ཆོག བསླབ་
པ་ཡོངས་སྦྱོང་གི་གཞི་གསོ་སྦྱོང་དབྱར་དགག་དབྱེ་སྟེ་གཞི་གསུམ་གྱི་ཕྱག་ལེན་ལ་
ཡང་གནང་བཀག་གི་མཚམས་ལུང་ལས་གསུངས་པ་ལྟར་མ་གཏོགས་གཡམ་རྒྱུག་
265

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
གི་བསྲེ་བཅོས་མི་བྱ་ཞིང་རང་རང་གི་དུས་སུ་ཇི་བཞིན་བྱ་ཞིང་རྐྱེན་གྱིས་དེར་་་་་་
འགྲོ་མ་ཐུབ་ཚེ་འདུན་པ་ཡོངས་དག་འབུལ་ཞིང་བྱིན་རླབས་བྱའོ། །ཕམ་པ་བཞི་
གང་རིགས་དང༌། ཆང་འཐུང་བ། གྲི་མཚོན་རྒྱབ་པ། བླ་མ་དགེ་བསྐོས། དབུ་
མཛད་རྣམས་ལ་ཁ་ལན་མ་ཟད་ལག་ལན་སློག་པ་སྒྲིག་ལམ་ཆེ་ཆུང་དང་བསྟུན་་་་
པའི་ཆད་ལས་ངོས་མི་ལེན་པར་གཞན་དུ་སོང་བ་དང་།
མི་འོས་པའི་ཁ་སྨྲས་
ཆེན་པོ་བྱས་ཏེ། དེ་ལ་མི་དཔུང་གྲྭ་སྡེབ་ཚོ་ལང་དབང་ཤེད་ཀྱིས་ངན་རྒྱབ་བྱེད་
པའི་རྩ་བ་གཏེ་བོ་རྣམས་གཎྚི་ཤོག་ཐོད་བཅས་གནས་དབྱུང་བྱེད་ཅིང་། ངོ་ཆེན་
ངོ་བརྒྱུད་སོགས་མི་བྱེད་པ་ཀུན་གྱིས་ཁུར་དུ་བླངས། གཞན་མ་གྲི་བཏོན་པ་ཁ་
འཐབ་ལག་འཛིང་བྱས་པ་སེམས་མ་ཤེས་པའི་བཙུན་ཆུང་མ་ཡིན་པས་ཁུ་ཚུར་རྡོ་
དབྱུག་སོགས་ཀྱིས་རྨས་ཁྲག་ཅུང་ཟད་ཕྱུང་བ་སོགས་ལ་བབ་དང་བསྟུན་པའི་་
རྩད་གཅོད་བྱེད། གཞན་ཡང་གླིང་གསེབ་ཏུ་ཀུ་ཅོའི་སྒྲ་དང་རྒྱང་སྐད་འདོན་པ།
ཤིང་མདའ། མེ་མདའ། འུར་རྡོ་འཕེན་པ། པི་ཝང་སྦྲེང་བ། གླིང་བུ་འབུད་པ། བྲོ་
གར་མཆོང་རྒྱུག་པ་སོགས་གྲྭ་ཚང་ལ་གཞན་གྱིས་བསྐུར་བ་ཞུ་བའི་རྩིང་སྤྱོད་ཆོས་
མི་མཐུན་པའི་རིགས་མི་བྱ། སྐྲ་ཚད་ལྷག་འཇོག་པ། གྲི་མེ་ཆ་སོགས་གློ་ཆའི་
རིགས་འདོགས་པ་སོགས་མི་བྱ། གྲྭ་པ་རྒན་པ་རྣམས་ནས་ཀྱང༌། མཎྜལ། མཆོད་
འབུལ་སོགས་ཡན་ལག་བདུན་པ་ཟག་པ་རྒྱུན་གཏོར་དང་དཀོར་སྦྱོང་བའི་ཆེད་་་
དུ་བྲུལ་གཏོར་བསྔོ་བ་སོགས་ཚོགས་བསགས་ཤིང་། ལམ་རིམ་བློ་སྦྱོང་བསྐྱེད་
རྫོགས་སོགས་ལ་སེམས་སྒོམ་དང་། རྟེན་གསུམ་ལ་ཕྱག་སྐོར་སོགས་ལ་འགྲུས་པར་
བྱས་ཏེ། རང་གི་འདི་ཕྱིའི་འདུན་མ་སྒྲུབ་ཞོར་ལ་བསྟན་པའི་མིག་རྒྱན་དང་འགྲོ་
བའི་སྨན་ཡོན་དུ་འགྱུར་བ་མཛད་དགོས། དགེ་བསྐོས་དབུ་མཛད་བསྐོ་ཚེ་ཕྱོགས་
ལྷུང་མེད་ཅིང་བློ་གཟུ་བོར་གནས་པའི་སྒོ་ནས་འོས་ཐོ་འབུལ་ཞིང་། དབུ་མཛད་
འདུལ་ཁྲིམས་གཙང་ཞིང་ཞི་དུལ་བག་ཡོད་སྐད་བཟང་འདོན་ཆ་དབྱངས་ངེས་་་་་
266

དགའ་ལྡན་ཆོས་གླིང་གི་བཅའ་ཡིག་བླང་དོར་ཀུན་གསལ་ཞེས་བྱ་བ་བཞུགས།
པ་དང་ལྡན་པ། ཁྱད་པར་དུ་དགེ་བསྐོས་གྲྭ་པ་རྙིང་བ་ཚོགས་ཆོས་གྲྭ་སོགས་ཀྱི་
ཉམས་ཆེ་བ། ཡི་གེ་དང་སྨྲ་བརྗོད་བདེ་བ། ཕྱོགས་རེས་དང་གཡོ་རྒྱུ་འོ་ཟོབ་རང་
འདོད་མི་ཆེ་བ་ཁྲིམས་གཙང་མང་ཐོས་དང་ལྡན་པ་འཆུན་ཆེ་བ་རེ་བསྐོ་དགོས།
ལས་བྱེད་རྣམས་ཀྱིས་ཀྱང་བྱ་བ་གང་ལའང་ལས་འབྲས་དཔང་བཞག་གིས་བྱ་་་་་་
བྱེད་ལས་གསུམ་ཆེ་ཆུང་གང་ཡང་ཕྱིས་སུ་ཉེས་སྐྱོན་དུ་མི་འགྲོ་བའི་ཚུལ་མཐུན་་་་
ལུགས་ལེགས་སོགས་ཀྱི་ཕྱིས་རྗེས་གཙང་འོང་པ་ཞིག་བྱ་དགོས། དེ་ལས་འདས་ན་
ཆུ་མགོ་ནས་བསྙོགས་པའི་དཔེར་འགྲོ་བ་རེར་མ་སོང་བར་དགོན་པའི་ལ་རྒྱར་་
མིག་ལྟོས་དང་རང་གི་འདི་ཕྱི་ཀུན་ཏུ་ཕན་པར་འགྱུར་བའི་ཐབས་ལ་བརྩོན་པར་
བྱ། སྒྲིག་ཞུགས་རྣམས་ཀྱིས་ཀྱང་དྲག་ཞན་ཀུན་གྱིས་དེ་དག་ལ་བརྩི་འཇོག་གིས་
མགོ་འོག་ཏུ་ལུས་ཚུད་པ་ཞིག་བྱེད་དགོས། ས་དཀར་ཆོས་ཐོག་ལ་ས་རྩི་ཀུན་གྱིས་
གཏོང་དགོས་པའི་ཁུར་ལེན་བླ་མ་དགེ་བསྐོས་ཀྱིས་བྱེད། གསུམ་པ་ནི། ཏིང་
འཛིན་རྒྱལ་བོ་ལས། ཇི་སྙེད་ཆོས་ཀྱི་རྣམ་པས་བྱང་ཆུབ་ཀྱང་། །ཐོས་པས་རྒྱགས་
པས་ཚུལ་ཁྲིམས་མི་བསྲུང་ན། །ཚུལ་ཁྲིམས་འཆལ་བ་ངན་འགྲོར་དེ་འགྲོ་སྟེ། །དེ་
ལ་ཐོས་པ་མང་བས་སྐྱོབ་མི་ནུས། །ཞེས་པ་ལྟར་གྱི་ཚུལ་ཁྲིམས་མ་བསྲུངས་པའི་
ཉེས་པ་དང་། དགེ་སློང་ལ་རབ་ཏུ་གཅེས་པའི་མདོ་ལས། འདུལ་བ་ལ་ནི་ཉེ་བར་
གནས། །ཚུལ་ཁྲིམས་བསླབ་ལ་རང་ཡིད་ཆེས། །མི་དེ་ཉི་མ་གཅིག་ལ་ཡང་། །
བསོད་ནམས་ཕུང་བོ་དཔག་ཏུ་མེད། །ཅེས་པ་ལྟར་ཚུལ་ཁྲིམས་ཡང་དག་པར་
བསྲུང་བའི་ཕན་ཡོན་བསམ་ལས་འདས་པ་གསུངས་པའི་ཚུལ་ལ་ཡིད་ཆེས་བྱས་་་
ཏེ་ཆོས་འདུལ་བའི་དགོངས་དོན་དང་མཐུན་པར་ཚོགས་ཆོས་གྲྭའི་སྒྲིག་ལམ་གྱི་་་
རིམ་པ་ཚུལ་བཞིན་ཏུ་བསྐྱངས་ཏེ། བསླབ་སྦྱངས་མཐར་ཕྱིན་པའི་ལག་རྗེས་རང་
རང་གི་བློ་ཚོད་དང་བསྟུན་པའི་མིང་བཏགས་ཆེ་ཕྲ་གང་འོས་བླང་སྟེ། འདུས་
ཚོགས་རིན་པོ་ཆེའི་འདིའི་ཆོས་ལྡན་གྱི་བྱ་བ་རྒྱ་གང་ཆེའི་སྒོ་ནས་བསྒྲུབས་ཏེ།
267

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
རྒྱལ་བསྟན་སྤྱི་དང་ཁྱད་པར་མཉམ་མེད་གསེར་མདོག་འཆང་བའི་མདོ་སྔགས་་
ཟུང་འབྲེལ་གྱི་བསྟན་པ་རིན་པོ་ཆེ་དབྱར་གྱི་མཚོ་ལྟར་རྒྱས་པའི་ཐབས་ཚུལ་ལ་་་་
བརྩོན་པ་ལྷུར་ལེན་པར་ཅིས་ཀྱང་མཛད་དགོས་སོ། །
དགེ་ལྡན་བསྟན་པ་དར་བ་དང་། །
དམ་པའི་ཞབས་བརྟན་མཛད་འཕྲིན་རྒྱས། །
འདུས་ཚོགས་ཐུགས་མཐུན་ཁྲིམས་གཙང་ཞིང་། །
སྐྱེ་དགུ་བདེ་སྐྱིད་ལྡན་གྱུར་ཅིག །
བསྟན་དང་རྣལ་འབྱོར་དམ་པའི་ཆོས་སྒྲུབ་པར། །
གླགས་ལྟའི་དགྲ་དཔུང་མ་ལུས་འཇོམས་མཛད་པའི། །
གཏུམ་དྲག་སྲིན་པོ་ཁྲོས་པ་རྡོ་རྗེ་གུར། །
འཁོར་བཅས་སྡེ་འདི་སྲུང་སྐྱོབ་གཡེལ་མེད་མཛོད། །
ཅེས་མཉམ་མེད་ཞྭ་སེར་འཆང་བའི་སྡེ་ཆེན་པོ་དགའ་ལྡན་ཆོས་གླིང་གི་ཁྲིམས་སུ་བཅའ་བའི་ཡི་གེ་་་་་
བླང་དོར་ཀུན་གསལ་ཞེས་བྱ་བ་
ས་བྱ་བ་འདི་ནི། སྔར་ཤིང་སྤྲེལ་ལོར་བྲིས་ཡོད་པ་སླར་མེ་ལུག་ལོར་པར་གསར་སྐྲུན་
སྐབས།
མཛོད་པའི་ཚ་བོ་བསྟན་པ་རྒྱལ་མཚན་ནས་ད་དུང་ཞིབ་འཁོད་བྱེད་དགོས་ཚུལ་ལྟར་༧ཤཱཀྱའི་
བཙུན་པ་སུ་མ་ཏི་དྷྭ་ཛ་སིདྷས་སླར་ཡང་བསྣན་ཏེ་སྦྱར་པ་ཛ་ཡ
'ཡནྟུ།
268

དགེ་ལྡན་བཤད་སྒྲུབ་གླིང་གི་བཅའ་ཡིག་བླང་དོར་གསལ་བའི་མེ་ལོང་བཞུགས།